

# INTERNATIONAL JUSTICE MISSION®

# **Fișa postului**

# **Denumirea postului:** Asistent Social

## **Grad & Nivel:** Nivel 5 – G5

## **Tipul postului:** Cu normă întreagă

## **Raportează către:** Manager Parteneriate cu Supraviețuitorii

## **Departament:** Servicii pentru Supraviețuitori

## **Birou:** București, România

**Data:** Ianuarie 2023

**Descrierea postului:**

**Context general**

Asistentul Social IJM din cadrul Echipei de Servicii pentru Supraviețuitori este responsabil de dezvoltarea și implementarea strategiei IJM privind oferirea de servicii sociale victimelor Traficului de Persoane (TP). IJM și-a asumat un angajament pentru o intervenție informată cu privire la traumă și multidsciplinară în cazul traficului de persoane; în acest context, Asistentul Social va lucra îndeaproape cu părțile interesate, interne sau externe, din cadrul unei game diverse de discipline profesionale, în special aplicarea legii, procuratură, furnizori de servicii sociale guvernmentali și ne-guvernamentali și va consolida intervențiile informate cu privire la traumă în fiecare din aceste sectoare. Asistentul Social va colabora cu parteneri strategici la nivel național, regional și cu asistenți sociali comunitari, cu adăposturi și cu alte organizații ale societății civile care oferă servicii sociale pentru a asigura protejarea, recuperarea și responsabilizarea supraviețuitorilor TP. Asistentul Social va contribui la dezvoltarea de strategii pentru a consolida furnizarea coordonată de servicii sociale acolo unde există sincope. Persoana care ocupă acest rol va lucra cu Echipa de Servicii pentru Supraviețuitori pentru a stabili cele mai bune practici informate cu privire la traumă pentru gestionarea cazurilor legate de supraviețuitorii TP și va păstra înregistrări excelente referitoare la clienții IJM.

# **Indicatori de performanță:**

Succesul acestui rol este măsurat pe baza următorilor indicatori de performanță:

* + **Gestionarea cazurilor în mod informat cu privire la traumă**: Supraviețuitorii TP sunt protejați de sistemul judiciar și încurajați să se recupereze prin procese de gestionare a cazurilor într-un mod informat cu privire la traumă și multi-disciplinar.
  + **Managementul parteneriatelor**:Stabilirea si gestionarea parteneriatelor eficiente cu reprezentanții Direcției Generale pentru Asistență Socială și Protecția Copilului (DGASPC), personalul adăposturilor și alți reprezentanți ai societății civile care au capacitatea de a oferi servicii sociale de calitate.
  + **Mentorat și instruire:** Partenerii la nivelul guvernului, adăposturilor și societății civile sunt bine instruiți cu privire la îngrijirea psihosocială în echipe multi-disciplinare și în mod informat cu privire la traumă pentru supraviețuitorii TP, având ca urmare reducerea vulnerabilității la re-victimizare.
  + **Analiza sincopelor și strategie**: Analiza clară a punctelor tari și a sincopelor legate de capacitatea de a oferi servicii sociale la nivel de guvern, adăposturi și societate civilă și o strategie bine structurată.
  + **Demonstrarea valorilor de bază ale IJM** și aderarea la disciplinele IJM.

**Roluri și responsabilități**

**Relații & Parteneriate:**

* Dezvoltă și menține relații de lucru strânse cu personalul DGASPC, personalul din adăposturi și alte părți interesate pentru a asigura plasarea în siguranță și/sau reintegrarea în comunitate, gestionarea eficientă a cazurilor și servicii neîntrerupte pentru supraviețuitorii TP.
* Însoțește asistenții sociali ai IJM la întâlniri multi-disciplinare cu diferiți reprezentanți guvernamentali și ne-guvernamentali și susține coordonarea dintre agenții în cazuri legate de TP.
* Dezvoltă și menține o rețea eficientă de persoane de contact în sectorul sănătății, al serviciilor sociale și cel pentru dezvoltarea comunității în beneficiul supraviețuitorilor traficului de persoane.

# **Instruire și dezvoltare:**

* Acordă asistență pentru traducerea metarialelor de instruire din limba engleză în limba română.
* Planifică logistica pentru întâlniri și cursuri cu partenerii în întreaga țară.
* Colaborează cu Echipa de Servicii pentru Supraviețuitori din cadrul IJM legat de furnizarea de cursuri despre managementul cazurilor și furnizarea serviciilor pentru părțile interesate la nivel guvernamental și ne-guvernamental, cu accent pe o abordare informată cu privire la traumă.

# **Activități legate de cazuri:**

* Susține supraviețuitorii TP în vederea recuperării, efectuând evaluări holistice pentru a stabili punctele tari și vulnerabilitățile supraviețuitorilor, inclusiv siguranța casei în care aceștia locuiesc și a comunității în care trăiesc, dezvoltând planuri de îngrijire și de siguranță individualizate și asigurând implementarea acestora pentru a răspunde vulnerabilităților și nevoilor critice, coordonând serviciile psihosociale pentru supraviețuitori, monitorizând și raportând progresul supraviețuitorilor față de obiectivele psihosociale definite și evaluând siguranța existentă în momentul închiderii cazului.
* Contribuie la pregătirea pentru instanță și oferă sprijin supraviețuitorilor TP împreună cu alți membri ai Echipei de Servicii pentru Supraviețuitori a IJM.

**Educație & Experiență:**

* Diplomă de studii în activități sociale.
* Experiență în coordonarea cu furnizorii de servicii sociale.
* Capacitatea de a dezvolta și livra cursuri în limbile română și engleză pentru agenții guvernamentale și ne-guvernamentale partenere.
* Cunoașterea Microsoft Office Suite și capacitatea de a învăța rapid și de a utiliza constant sistemele software ale IJM pentru documentații corecte și păstrarea dosarelor legate de cazuri, atât în format digital cât și fizic.
* Înregistrarea la Colegiul Național al Asistenților Sociali și o imagine bună în cadrul acestuia.

**Competențe tehnice:**

* Înțelegerea completă a traumei și aplicarea dovedită a abordării informate cu privire la traumă în gestionarea cazurilor și/sau intervențiile clinice.
* Capacitate de a stabili relații cu părți interesate din diferite discipline și dorința de a colabora cu toți membrii sistemului judiciar și de aplicare a legii.
* Fluență în comunicarea scrisă și verbală în limbile română și engleză.
* Aptitudini excelente de scris, documentare și raportare, inclusiv capacitatea de a menține registre digitale și de a genera rapoarte de înaltă calitate privind toate intervențiile legate de cazuri, interacțiunile cu părțile interesate etc.

**Competențe non-tehnice:**

* Angajament dedicat misiunii și valorilor IJM, inclusiv stabilirea de conexiuni profesionale.
* Lider slujitor (Servant leader).
* Persoană curajoasă, capacitatea de a gândi creativ și inovator.
* Atenție la detalii; organizat și disciplinat când vine vorba de priorități.
* Profesionalism în comportament, înfățișare, comunicare scrisă și verbală.
* Capacitatea de a lucra bine în condiții de stres, menținând o atitudine pozitivă constantă.
* Grad foarte mare de onestitate și integritate.
* Inteligență, creativitate, rezolvarea proactivă a problemelor.
* Diplomație și flexibilitate, alături de o etică profesională solidă.
* Capacitatea de a-și aduce contribuția în afara ariei de responsabilitate atribuite, lucrează bine în echipă.

**Cerințe:**

1. Normă întreagă, 40 ore/săptămână.
2. Disponibilitate pentru a călători în România și în Europa, până la 40% din timp.
3. Vorbitor limba engleza.

**Preferință:**

1. Carnet de conducere emis în România - de preferat.

**Alte responsabilități:**

Această fișă a postului nu își propune să acopere sau să cuprindă întreaga listă a activităților, sarcinilor sau responsabilităților postului. Vă rugăm să trimiteți o scrisoare de intenție care să cuprindă motivele pentru care sunteți interesat de acest post, împreună cu un CV actualizat, la [romania@ijm.org](mailto:romania@ijm.org). Remunerația va fi competitivă și adaptată nivelului de experiență. Candidaturile vor fi primite continuu până la ocuparea postului. Se așteaptă că vor fi realizate liste scurte în termen de două săptămâni de la publicarea prezentului anunț. Anunțul va rămâne valabil până la ocuparea postului.